CELEX: 32013R0148
Language: sl
Date: 2012-12-19 00:00:00
Title: Delegirana uredba Komisije (EU) št. 148/2013 z dne 19. decembra 2012 o dopolnitvi Uredbe (EU) št. 648/2012 Evropskega parlamenta in Sveta o izvedenih finančnih instrumentih OTC, centralnih nasprotnih strankah in repozitorijih sklenjenih poslov glede regulativnih tehničnih standardov o minimalnih podatkih, o katerih je treba poročati repozitorijem sklenjenih poslov  Besedilo velja za EGP

23.2.2013   
            
            
               SL
            
            
               Uradni list Evropske unije
            
            
               L 52/1
            
         DELEGIRANA UREDBA KOMISIJE (EU) št. 148/2013
   z dne 19. decembra 2012
   o dopolnitvi Uredbe (EU) št. 648/2012 Evropskega parlamenta in Sveta o izvedenih finančnih instrumentih OTC, centralnih nasprotnih strankah in repozitorijih sklenjenih poslov glede regulativnih tehničnih standardov o minimalnih podatkih, o katerih je treba poročati repozitorijem sklenjenih poslov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju mnenja Evropske centralne banke (1),
   ob upoštevanju Uredbe (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (2), zlasti člena 9(5) Uredbe,
   ob upoštevanju naslednjega:
   
               (1)
            
            
               Za zagotovitev prožnosti bi moralo biti nasprotni stranki omogočeno, da poročanje o pogodbi prenese na drugo nasprotno stranko ali tretjo stranko. Nasprotnim strankam bi prav tako moralo biti omogočeno, da se dogovorijo za prenos naloge poročanja na skupni tretji subjekt, vključno s centralno nasprotno stranko (CNS), pri čemer slednja repozitoriju sklenjenih poslov predloži eno poročilo, vključno z zadevnimi razpredelnicami s polji. V teh okoliščinah in za zagotovitev kakovosti podatkov bi moralo biti v poročilu navedeno, da je pripravljeno v imenu obeh nasprotnih strank in vsebuje vse podatke, ki bi se sporočili, če bi se o pogodbi poročalo ločeno.
            
         
               (2)
            
            
               Da bi se izognili neskladnosti v razpredelnicah s skupnimi podatki, bi morala vsaka nasprotna stranka v pogodbi o izvedenih finančnih instrumentih zagotoviti, da se o skupnih podatkih, ki se sporočajo, dogovorita obe stranki v poslu. Edinstven identifikator sklenjenega posla bo prispeval k usklajevanju podatkov v primeru, da nasprotne stranke poročajo različnim repozitorijem sklenjenih poslov.
            
         
               (3)
            
            
               Da bi se izognili podvojevanju poročanja in da bi zmanjšali obremenitev zaradi poročanja, kadar ena nasprotna stranka ali CNS poroča v imenu obeh nasprotnih strank, bi morala imeti nasprotna stranka ali CNS možnost, da repozitoriju sklenjenih poslov posreduje eno poročilo, v katerem so zadevne informacije.
            
         
               (4)
            
            
               Vrednotenje pogodb o izvedenih finančnih instrumentih je bistveno, da se regulativnim organom omogoči izpolnjevanje njihovih nalog, zlasti v zvezi s finančno stabilnostjo. Vrednost pogodbe glede na tekoče tržne cene ali notranji model nakazuje znake in obseg izpostavljenosti, povezanih z navedeno pogodbo, ter dopolnjuje informacije o prvotni vrednosti, določeni v pogodbi.
            
         
               (5)
            
            
               Zbiranje informacij o zavarovanju za določeno pogodbo je bistveno za zagotovitev ustreznega spremljanja izpostavljenosti. Da bi to omogočili, bi morale nasprotne stranke, ki zavarujejo svoje transakcije, podrobnosti o takšnem zavarovanju sporočati za posamezno transakcijo. Kadar se zavarovanje izračuna na podlagi neto pozicij, ki izhajajo iz sklopa pogodb, in zato ni predloženo na ravni transakcije, ampak na podlagi portfelja, bi morale imeti nasprotne stranke možnost, da o portfelju poročajo z uporabo edinstvene oznake ali sistema številčenja, kot določi nasprotna stranka. Ta edinstvena oznaka bi morala določati specifičen portfelj, pri katerem se zavarovanje izmenjuje, kadar ima nasprotna stranka več kot en portfelj, prav tako pa bi morala zagotoviti, da je pogodbo o izvedenih finančnih instrumentih mogoče povezati z določenim portfeljem, za katerega velja zavarovanje.
            
         
               (6)
            
            
               Ta uredba temelji na osnutku regulativnih tehničnih standardov, ki jih je Evropski organ za vrednostne papirje in trge (ESMA) predložil Komisiji, ter odraža pomembnost vloge repozitorijev sklenjenih poslov za izboljšanje preglednosti trgov za javnost in regulativne organe, podatke, ki jih je treba sporočiti repozitorijem sklenjenih poslov, ki jih zbirajo in dajo na voljo, in sicer glede na razred izvedenih finančnih instrumentov ter naravo sklenjenega posla.
            
         
               (7)
            
            
               Organ ESMA se je pred predložitvijo osnutka regulativnih tehničnih standardov, na katerih temelji ta uredba, posvetoval z zadevnimi organi in člani Evropskega sistema centralnih bank (ESCB). V skladu s členom 10 Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) (3) je organ ESMA tudi opravil odprta javna posvetovanja o takšnem osnutku regulativnih tehničnih standardov, analiziral morebitne s tem povezane stroške in koristi ter zaprosil za mnenje interesno skupino ESMA za vrednostne papirje in trge, ustanovljeno v skladu s členom 37 te uredbe –
            
         SPREJELA NASLEDNJO UREDBO:
   Člen 1
   Podrobnosti iz poročil v skladu s členom 9(1) in (3) Uredbe (EU) št. 648/2012
   1.   Poročila za repozitorij sklenjenih poslov vključujejo:
   
               (a)
            
            
               podrobnosti iz razpredelnice 1 Priloge, ki vsebuje informacije o nasprotnih strankah v pogodbi;
            
         
               (b)
            
            
               informacije iz razpredelnice 2 Priloge, ki vsebuje podrobnosti o pogodbi o izvedenih finančnih instrumentih, sklenjenih med dvema nasprotnima strankama.
            
         2.   Za namene odstavka 1 sklenitev pogodbe pomeni „opravljeno transakcijo“, kot navaja člen 25(3) Direktive 2004/39/ES Evropskega parlamenta in Sveta (4).
   3.   Kadar se pripravi eno poročilo v imenu obeh nasprotnih strank, vsebuje informacije iz razpredelnice 1 Priloge v zvezi z vsako nasprotno stranko. Informacije iz razpredelnice 2 Priloge se predložijo le enkrat.
   4.   Kadar se v imenu obeh nasprotnih strani pripravi eno poročilo, se to navede, kot je določeno v polju 9 razpredelnice 1 Priloge.
   5.   Kadar ena nasprotna stranka repozitoriju sklenjenih poslov sporoči podrobnosti pogodbe v imenu druge nasprotne stranke ali tretji subjekt repozitoriju sklenjenih poslov poroča o pogodbi v imenu ene ali obeh nasprotnih strank, podatki, ki se sporočijo, zajemajo celovit sklop podrobnosti, ki bi se sporočile, če bi o pogodbah repozitoriju sklenjenih poslov ločeno poročala posamezna nasprotna stranka.
   6.   Kadar pogodbe o izvedenih finančnih instrumentih vključujejo lastnosti, ki so značilne za več kot eno osnovno sredstvo, kot je opredeljeno v razpredelnici 2 Priloge, se v poročilu navede razred sredstva, kateremu po dogovoru nasprotnih strank pogodba najbolj ustreza, preden se poročilo posreduje repozitoriju sklenjenih poslov.
   Člen 2
   Sklenjeni posli z opravljenim kliringom
   1.   Kadar nato CNS opravi kliring obstoječe pogodbe, ga je treba sporočiti kot spremembo obstoječe pogodbe.
   2.   Kadar je pogodba sklenjena na mestu trgovanja in njen kliring opravi CNS tako, da ena nasprotna stranka ne pozna identitete druge nasprotne stranke, nasprotna stranka poročevalka določi navedeni CNS kot svojo nasprotno stranko.
   Člen 3
   Poročanje o izpostavljenosti
   1.   Podatki o zavarovanju, ki se zahtevajo v razpredelnici 1 Priloge vključujejo vse predloženo zavarovanje.
   2.   Kadar nasprotna stranka ne zavaruje na ravni transakcije, nasprotni stranki repozitoriju sklenjenih poslov poročata o zavarovanju, predloženemu na podlagi portfelja.
   3.   Kadar se v zvezi s pogodbo sporoči zavarovanje na podlagi portfelja, nasprotna stranka poročevalka repozitoriju sklenjenih poslov sporoči oznako, ki določa portfelj zavarovanja, predloženega drugi nasprotni stranki za pogodbo, o kateri se poroča.
   4.   Nefinančnim nasprotnim strankam, ki niso navedene v členu 10 Uredbe (EU) št. 648/2012, ni treba sporočiti zavarovanja, vrednotenja glede na tekoče tržne cene in notranji model za pogodbe, ki so navedene v razpredelnici 1 Priloge.
   5.   Za pogodbe, katerih kliring opravi CNS, vrednotenje glede na tekoče tržne cene opravi le CNS.
   Člen 4
   Dnevnik poročanja
   Spremembe podatkov, registriranih v repozitorijih sklenjenih poslov, se hranijo v dnevniku, v katerem so navedene osebe, ki zahtevajo spremembo, vključno s samim repozitorijem sklenjenih poslov, če je ustrezno, razlogi za takšno spremembo, datum in časovni žig ter jasen opis sprememb, vključno s starimi in novimi vsebinami zadevnih podatkov, kot je določeno v poljih 58 in 59 razpredelnice 2 Priloge.
   Člen 5
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 19. decembra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  Še ni objavljeno v Uradnem listu.
   
      (2)  UL L 201, 27.7.2012, str. 1.
   
      (3)  UL L 331, 15.12.2010, str. 84.
   
      (4)  UL L 145, 30.4.2004, str. 1.
   
      PRILOGA
      
         Podatki, ki se sporočijo repozitorijem sklenjenih poslov
      
      
         Razpredelnica 1
      
      
         Podatki nasprotne stranke
      
      
                   
               
               
                  Polje
               
               
                  Podatki, ki se sporočijo
               
            
                  
                     Stranki pogodbe
                  
               
            
                  1
               
               
                  Časovni žig poročanja
               
               
                  Datum in ura poročanja repozitoriju sklenjenih poslov.
               
            
                  2
               
               
                  ID nasprotne stranke
               
               
                  Edinstvena oznaka nasprotne stranke poročevalke.
                  V primeru posameznika se uporabi oznaka stranke.
               
            
                  3
               
               
                  ID druge nasprotne stranke
               
               
                  Edinstvena oznaka druge nasprotne stranke v pogodbi. To polje se izpolni z vidika nasprotne stranke poročevalke. V primeru posameznika se uporabi oznaka stranke.
               
            
                  4
               
               
                  Ime nasprotne stranke
               
               
                  Ime podjetja nasprotne stranke poročevalke.
                  To polje se pusti prazno, če ID nasprotne stranke že vsebuje to informacijo.
               
            
                  5
               
               
                  Sedež nasprotne stranke
               
               
                  Informacije o registriranem uradu, ki zajemajo poln naslov, mesto in državo nasprotne stranke poročevalke.
                  To polje se pusti prazno, če ID nasprotne stranke že vsebuje to informacijo.
               
            
                  6
               
               
                  Podjetniški sektor nasprotne stranke
               
               
                  Narava dejavnosti podjetja nasprotne stranke poročevalke (banka, zavarovalnica, itd.).
                  To polje se pusti prazno, če ID nasprotne stranke že vsebuje to informacijo.
               
            
                  7
               
               
                  Finančna ali nefinančna narava nasprotne stranke
               
               
                  Navedite, če je nasprotna stranka poročevalka finančna ali nefinančna nasprotna stranka v skladu s členom 2(8) in (9) Uredbe (EU) št. 648/2012.
               
            
                  8
               
               
                  ID posrednika
               
               
                  Če posrednik deluje kot vmesnik za nasprotno stranko poročevalko, ne da bi postal nasprotna stranka, nasprotna stranka poročevalka opredeli tega posrednika z edinstveno oznako. V primeru posameznika se uporabi oznaka stranke.
               
            
                  9
               
               
                  ID poročevalca
               
               
                  Če je nasprotna stranka poročevalka prenesla nalogo za predložitev poročila na tretjo stranko ali drugo nasprotno stranko, je treba v tem polju to stranko opredeliti z edinstveno oznako. Sicer se to polje pusti prazno.
                  V primeru posameznika se uporabi oznaka stranke, ki jo določi pravni subjekt, ki ga posamezna nasprotna stranka uporabi za izvršitev posla.
               
            
                  10
               
               
                  ID klirinškega člana
               
               
                  Če nasprotna stranka poročevalka ni klirinški član, se njen klirinški član v tem polju opredeli z edinstveno oznako. V primeru posameznika se uporabi oznaka stranke, ki jo določi CNS.
               
            
                  11
               
               
                  ID upravičenca
               
               
                  Stranka, za katero veljajo pravice in obveznosti, ki izhajajo iz pogodbe. Kadar se transakcija izvrši prek strukture, kot je skrbnik ali sklad, ki zastopa več upravičencev, bi bilo treba upravičenca opredeliti kot navedeno strukturo. Če upravičenec pogodbe ni nasprotna stranka te pogodbe, mora nasprotna stranka poročevalka tega upravičenca opredeliti z edinstveno oznako ali v primeru posameznikov z oznako stranke, kot jo določi pravni subjekt, ki zastopa posameznika.
               
            
                  12
               
               
                  Trgovalna zmogljivost
               
               
                  Določi, ali je nasprotna stranka poročevalka sklenila pogodbo kot glavni zavezanec za svoj račun (v svojem imenu ali imenu stranke) ali kot posrednik za račun stranke in v njenem imenu.
               
            
                  13
               
               
                  Nasprotna stranka
               
               
                  Določi, ali je bila pogodba o nakupu ali prodaji. Pri pogodbi o obrestnih izvedenih finančnih instrumentih kupec predstavlja plačnika strani posla 1, prodajalec pa bo plačnik strani 2.
               
            
                  14
               
               
                  Pogodba z nasprotno stranko, ki ni iz države EGP
               
               
                  Navaja, ali ima druga nasprotna stranka sedež zunaj EGP.
               
            
                  15
               
               
                  Neposredno povezano s poslovno dejavnostjo ali zakladniškim financiranjem
               
               
                  Informacije o tem, ali je pogodba objektivno merljiva kot neposredno povezana s poslovno dejavnostjo ali dejavnostjo zakladniškega financiranja nasprotne stranke poročevalke, kot je določeno v členu 10(3) Uredbe (EU) št. 648/2012.
                  To polje se pusti prazno, če je nasprotna stranka poročevalka finančna nasprotna stranka, kot je določeno v členu 2(8) Uredbe (EU) št. 648/2012.
               
            
                  16
               
               
                  Prag kliringa
               
               
                  Informacije o tem, ali nasprotna stranka poročevalka presega prag kliringa iz člena 10(2) Uredbe (EU) št. 648/2012. To polje se pusti prazno, če je nasprotna stranka poročevalka finančna nasprotna stranka, kot je opredeljena v členu 2(8) Uredbe (EU) št. 648/2012.
               
            
                  17
               
               
                  Tržna vrednost pogodbe
               
               
                  Vrednotenje pogodbe po tekočih tržnih cenah ali vrednotenje po notranjem modelu, kadar se ta uporablja v skladu s členom 11(2) Uredbe (EU) št. 648/2012.
               
            
                  18
               
               
                  Valuta tržne vrednosti pogodbe
               
               
                  Valuta, ki se uporablja za vrednotenje pogodbe po tekočih tržnih cenah ali vrednotenje po notranjem modelu, kadar se to uporablja v skladu s členom 11(2) Uredbe (EU) št. 648/2012.
               
            
                  19
               
               
                  Datum vrednotenja
               
               
                  Datum zadnjega vrednotenja po tekočih tržnih cenah ali vrednotenja po notranjem modelu.
               
            
                  20
               
               
                  Čas vrednotenja
               
               
                  Ura zadnjega vrednotenja po tekočih tržnih cenah ali vrednotenja po notranjem modelu.
               
            
                  21
               
               
                  Način vrednotenja
               
               
                  Navedite, ali je bilo opravljeno vrednotenje po tekočih tržnih cenah ali notranjem modelu.
               
            
                  22
               
               
                  Zavarovanje
               
               
                  Ali je bilo zavarovanje predloženo.
               
            
                  23
               
               
                  Zavarovalni portfelj
               
               
                  Ali je bilo zavarovanje predloženo na podlagi portfelja. Portfelj pomeni zavarovanje, izračunano na podlagi neto pozicij, ki izhajajo iz sklopa pogodb, in ne na podlagi posameznega sklenjenega posla.
               
            
                  24
               
               
                  Oznaka zavarovalnega portfelja
               
               
                  Če se zavarovanje sporoči na podlagi portfelja, bi bilo treba portfelj označiti z edinstveno oznako, ki jo določi nasprotna stranka poročevalka.
               
            
                  25
               
               
                  Vrednost zavarovanja
               
               
                  Vrednost zavarovanja, ki ga nasprotna stranka poročevalka predloži drugi nasprotni stranki. Če je zavarovanje predloženo na podlagi portfelja, bi moralo to polje zajemati vrednost vsakega zavarovanja, predloženega za portfelj.
               
            
                  26
               
               
                  Valuta zavarovanja
               
               
                  Določite vrednost zavarovanja za polje 25.
               
            
         
      
         Razpredelnica 2
      
      
         Skupni podatki
      
      
                   
               
               
                  Polje
               
               
                  Podatki, ki se sporočijo
               
               
                  Uporabljene vrste pogodb o izvedenih finančnih instrumentih
               
            
                   
               
               
                  
                              
                                 Oddelek 2a –
                              
                           
                           
                              Vrsta pogodbe
                           
                        
               
                   
               
               
                  
                     Vse pogodbe
                  
               
            
                  1
               
               
                  Uporabljena taksonomska razvrstitev
               
               
                  Pogodba se določi z uporabo identifikatorja produkta.
               
               
                   
               
            
                  2
               
               
                  ID produkta 1
               
               
                  Pogodba se določi z uporabo identifikatorja produkta.
               
               
                   
               
            
                  3
               
               
                  ID produkta 2
               
               
                  Pogodba se določi z uporabo identifikatorja produkta.
               
               
                   
               
            
                  4
               
               
                  Osnovno sredstvo
               
               
                  Osnovno sredstvo se določi z uporabo edinstvenega identifikatorja za to osnovno sredstvo. V primeru košaric ali indeksov se uporabi navedba za zadevno košarico ali indeks, če edinstveni identifikator ne obstaja.
               
               
                   
               
            
                  5
               
               
                  Nominalna valuta 1
               
               
                  Valuta nominalnega zneska. V primeru pogodbe o obrestnih izvedenih finančnih instrumentih je to nominalna valuta strani posla 1.
               
               
                   
               
            
                  6
               
               
                  Nominalna valuta 2
               
               
                  Valuta nominalnega zneska. V primeru pogodbe o obrestnih izvedenih finančnih instrumentih je to nominalna valuta strani posla 2.
               
               
                   
               
            
                  7
               
               
                  Valuta poravnave
               
               
                  Valuta, v kateri se opravi poravnava.
               
               
                   
               
            
                   
               
               
                  
                              
                                 Oddelek 2b –
                              
                           
                           
                              Podrobnosti o transakciji
                           
                        
               
                   
               
               
                  
                     Vse pogodbe
                  
               
            
                  8
               
               
                  ID sklenjenega posla
               
               
                  Edinstven ID sklenjenega posla, dogovorjen na evropski ravni, ki ga zagotovi nasprotna stranka poročevalka. Če edinstven ID sklenjenega posla ni na voljo, bi bilo treba ustvariti edinstveno oznako ter se o njej dogovoriti z drugo nasprotno stranko.
               
               
                   
               
            
                  9
               
               
                  Referenčna številka transakcije
               
               
                  Edinstvena identifikacijska številka transakcije, ki jo predloži subjekt poročevalec ali tretja stranka, ki poroča v njegovem imenu.
               
               
                   
               
            
                  10
               
               
                  Mesto izvršitve
               
               
                  Mesto izvršitve se določi z edinstveno oznako za to mesto. Če je pogodba sklenjena na prostem trgu, je treba določiti, ali je zadevni instrument sprejet v trgovanje, vendar se z njim trguje na prostem trgu, ali ni sprejet v trgovanje in se z njim trguje na prostem trgu.
               
               
                   
               
            
                  11
               
               
                  Stiskanje
               
               
                  Določite, ali je pogodba rezultat stiskanja.
               
               
                   
               
            
                  12
               
               
                  Cena/obrestna mera
               
               
                  Cena izvedenega finančnega instrumenta, kjer je mogoče brez provizije in obračunanih obresti.
               
               
                   
               
            
                  13
               
               
                  Zapis cene
               
               
                  Način, na katerega je izražena cena.
               
               
                   
               
            
                  14
               
               
                  Nominalni znesek
               
               
                  Prvotna vrednost pogodbe.
               
               
                   
               
            
                  15
               
               
                  Cenovni multiplikator
               
               
                  Število enot finančnega instrumenta v trgovalni seriji; na primer, število izvedenih finančnih instrumentov, zajetih z eno pogodbo.
               
               
                   
               
            
                  16
               
               
                  Količina
               
               
                  Število pogodb, vključenih v poročilo, kadar se sporoči več kot ena pogodba o izvedenih finančnih instrumentih.
               
               
                   
               
            
                  17
               
               
                  Vnaprejšnje plačilo
               
               
                  Znesek vsakega vnaprejšnjega plačila, ki ga je izvedla ali prejela nasprotna stranka poročevalka.
               
               
                   
               
            
                  18
               
               
                  Vrsta poravnave
               
               
                  Ali se pogodba poravna fizično ali v gotovini.
               
               
                   
               
            
                  19
               
               
                  Časovni žig izvršitve
               
               
                  Kot je opredeljeno v členu 1(2).
               
               
                   
               
            
                  20
               
               
                  Datum začetka veljavnosti
               
               
                  Datum začetka veljavnosti obveznosti iz pogodbe.
               
               
                   
               
            
                  21
               
               
                  Datum zapadlosti
               
               
                  Prvotni datum prenehanja veljavnosti sporočene pogodbe. Predčasno prenehanje pogodbe se ne vpiše v to polje.
               
               
                   
               
            
                  22
               
               
                  Datum prenehanja
               
               
                  Datum prenehanja sporočenih pogodb. Če je enak datumu zapadlosti, se to polje pusti prazno.
               
               
                   
               
            
                  23
               
               
                  Datum poravnave
               
               
                  Datum poravnave osnovnega sredstva. Če je več kot eno, se lahko uporabijo dodatna polja (npr. 23A, 23B, 23C …).
               
               
                   
               
            
                  24
               
               
                  Vrsta okvirne pogodbe
               
               
                  Sklic na ime zadevne okvirne pogodbe, če se je uporabljala za sporočeno pogodbo (npr. okvirna pogodba ISDA; okvirna pogodba o nakupu in prodaji električne energije; mednarodna okvirna pogodba ForEx; evropska okvirna pogodba ali druge lokalne okvirne pogodbe).
               
               
                   
               
            
                  25
               
               
                  Različica okvirne pogodbe
               
               
                  Po potrebi sklic na leto različice okvirne pogodbe, ki se uporabi za sporočen sklenjen posel (npr. 1992, 2002 …).
               
               
                   
               
            
                   
               
               
                  
                              
                                 Oddelek 2c –
                              
                           
                           
                              Zmanjšanje tveganja/poročanje
                           
                        
               
                   
               
               
                  
                     Vse pogodbe
                  
               
            
                  26
               
               
                  Časovni žig potrditve
               
               
                  Datum in ura potrditve, kot je določeno v Delegirani uredbi Komisije (EU) št. 149/2013 (1) nakazuje časovni pas, v katerem je bila potrditev opravljena.
               
               
                   
               
            
                  27
               
               
                  Način potrditve
               
               
                  Ali je bila pogodba elektronsko potrjena, neelektronsko potrjena ali ostaja nepotrjena.
               
               
                   
               
            
                   
               
               
                  
                              
                                 Oddelek 2d –
                              
                           
                           
                              Kliring
                           
                        
               
                   
               
               
                  
                     Vse pogodbe
                  
               
            
                  28
               
               
                  Obveznost kliringa
               
               
                  Navede se, ali za sporočeno pogodbo velja obveznost kliringa v skladu z Uredbo (EU) št. 648/2012.
               
               
                   
               
            
                  29
               
               
                  Opravljen kliring
               
               
                  Navede se, ali je bil kliring opravljen.
               
               
                   
               
            
                  30
               
               
                  Časovni žig kliringa
               
               
                  Ura in datum, ko se je opravil kliring.
               
               
                   
               
            
                  31
               
               
                  CNS
               
               
                  Če je bil kliring pogodbe opravljen, edinstvena oznaka za CNS, ki ga je opravil.
               
               
                   
               
            
                  32
               
               
                  Znotraj skupine
               
               
                  Navede se, ali je bila pogodba sklenjena kot transakcija znotraj skupine, opredeljena v členu 3 Uredbe (EU) št. 648/2012.
               
               
                   
               
            
                   
               
               
                  
                              
                                 Oddelek 2e –
                              
                           
                           
                              Obrestne mere
                           
                        
               
                  
                     Če se UPI sporoči in vsebuje vse spodaj določene informacije, teh ni treba poročati.
                  
               
               
                  
                     Obrestni izvedeni finančni instrumenti
                  
               
            
                  33
               
               
                  Stran posla s fiksno obrestno mero 1
               
               
                  Navede se stran posla s fiksno obrestno mero 1, če se ta uporablja.
               
               
                   
               
            
                  34
               
               
                  Stran posla s fiksno obrestno mero 2
               
               
                  Navede se stran posla s fiksno obrestno mero 2, če se ta uporablja.
               
               
                   
               
            
                  35
               
               
                  Štetje dni pri fiksni obrestni meri
               
               
                  Dejansko število dni v zadevnem obdobju izračuna, ki ga uporablja plačnik fiksne obrestne mere.
               
               
                   
               
            
                  36
               
               
                  Pogostost plačila po fiksni obrestni meri
               
               
                  Pogostost plačil po fiksni obrestni meri, če se uporablja.
               
               
                   
               
            
                  37
               
               
                  Pogostost plačil pri variabilni obrestni meri
               
               
                  Pogostost plačil po variabilni obrestni meri, če se uporablja.
               
               
                   
               
            
                  38
               
               
                  Pogostost ponastavitve variabilne obrestne mere
               
               
                  Pogostost ponastavitve variabilne obrestne mere, če se uporablja
               
               
                   
               
            
                  39
               
               
                  Stran posla z variabilno obrestno mero 1
               
               
                  Navedba uporabljenih obrestnih mer, ki se ponastavljajo po vnaprej določenih intervalih s sklicem na tržno referenčno stopnjo, če je ustrezno.
               
               
                   
               
            
                  40
               
               
                  Stran posla z variabilno obrestno mero 2
               
               
                  Navedba uporabljenih obrestnih mer, ki se ponastavljajo po vnaprej določenih intervalih s sklicem na tržno referenčno stopnjo, če je ustrezno.
               
               
                   
               
            
                   
               
               
                  
                              
                                 Oddelek 2f –
                              
                           
                           
                              Tuja valuta
                           
                        
               
                  
                     Če se UPI sporoči in vsebuje vse spodaj določene informacije, teh ni treba sporočati.
                  
               
               
                  
                     Valutni izvedeni finančni instrument
                  
               
            
                  41
               
               
                  Valuta 2
               
               
                  Valutni križ, če se razlikuje od valute poravnave.
               
               
                   
               
            
                  42
               
               
                  Menjalni tečaj 1
               
               
                  Pogodbeni menjalni tečaj za valute.
               
               
                   
               
            
                  43
               
               
                  Terminski devizni tečaj
               
               
                  Terminski menjalni tečaj na datum valute.
               
               
                   
               
            
                  44
               
               
                  Osnova menjalnega tečaja
               
               
                  Osnovni valutni pari za menjalni tečaj.
               
               
                   
               
            
                   
               
               
                  
                              
                                 Oddelek 2g –
                              
                           
                           
                              Blago
                           
                        
               
                  
                     Če se sporoči UPI in vsebuje vse spodaj navedene informacije, teh ni treba sporočiti, razen če je to potrebno v skladu z Uredbo (EU) št. 1227/2011 Evropskega parlamenta in Sveta
                      (2).
               
               
                  
                     Blagovni izvedeni finančni instrumenti
                  
               
            
                   
               
               
                  
                     Splošno
                  
               
               
                   
               
               
                   
               
            
                  45
               
               
                  Osnova blaga
               
               
                  Navede se vrsta blaga, ki je osnova za pogodbo.
               
               
                   
               
            
                  46
               
               
                  Podrobnosti o blagu
               
               
                  Podatki o posameznem blagu, ki se ne vpišejo v polje 45.
               
               
                   
               
            
                   
               
               
                  
                     Energija
                  
               
               
                  Informacije, ki se sporočijo v skladu z Uredbo (EU) št. 1227/2011.
               
               
                   
               
            
                  47
               
               
                  Točka ali mesto dobave
               
               
                  Točka dobave v tržnem območju
               
               
                   
               
            
                  48
               
               
                  Povezovalna točka
               
               
                  Določitev meje ali mejnih točk pri pogodbi o prevozu.
               
               
                   
               
            
                  49
               
               
                  Vrsta obremenitve
               
               
                  Ponovljiv oddelek polj 50–54 za določitev profila dobave proizvoda, ki ustreza dnevnim obdobjem dobave.
               
               
                   
               
            
                  50
               
               
                  Datum in ura začetka dobave
               
               
                  Datum in ura začetka dobave.
               
               
                   
               
            
                  51
               
               
                  Datum in ura zaključka dobave
               
               
                  Datum in ura zaključka dobave.
               
               
                   
               
            
                  52
               
               
                  Obseg pogodbe
               
               
                  Količina na časovni interval dobave
               
               
                   
               
            
                  53
               
               
                  Enota količine
               
               
                  Dnevna ali urna količina v MWh ali kWh/d, ki ustreza osnovnemu blagu.
               
               
                   
               
            
                  54
               
               
                  Cena na časovni interval
               
               
                  Cena za količino v časovnem intervalu
               
               
                   
               
            
                   
               
               
                  
                              
                                 Oddelek 2h –
                              
                           
                           
                              Opcije
                           
                        
               
                  
                     Če se UPI sporoči in vsebuje vse spodaj določene informacije, ki jih ni treba sporočiti.
                  
               
               
                  
                     Pogodbe, ki vsebujejo opcijo
                  
               
            
                  55
               
               
                  Vrsta opcije
               
               
                  Navede se, ali je pogodba o prodajni ali nakupni opciji.
               
               
                   
               
            
                  56
               
               
                  Oblika opcije (izvršitev)
               
               
                  Se vpiše, ali je opcijo mogoče izvršiti le na določen datum (evropska in azijska oblika), na več vnaprej določenih datumov (bermudska oblika) ali ob katerem koli trenutku v obdobju veljavnosti pogodbe (ameriška oblika).
               
               
                   
               
            
                  57
               
               
                  Izvršilna cena (najvišja/najnižja)
               
               
                  Izvršilna cena opcije.
               
               
                   
               
            
                   
               
               
                  
                              
                                 Oddelek 2i –
                              
                           
                           
                              Spremembe poročila
                           
                        
               
                   
               
               
                  
                     Vse pogodbe
                  
               
            
                  58
               
               
                  Vrsta dejanja
               
               
                  Ali poročilo vsebuje:
                  
                              —
                           
                           
                              prvo pogodbo o izvedenih finančnih instrumentih ali prvi dogodek po sklenjenem poslu, pri čemer se ta označi kot „new“,
                           
                        
                              —
                           
                           
                              spremembo podrobnosti predhodno sporočene pogodbe o izvedenih finančnih instrumentih, v tem primeru se označi kot „modify“,
                           
                        
                              —
                           
                           
                              preklic napačno predloženega poročila, v tem primeru se označi kot „error“,
                           
                        
                              —
                           
                           
                              prenehanje obstoječe pogodbe, v tem primeru se označi kot „cancel“,
                           
                        
                              —
                           
                           
                              stiskanje sporočene pogodbe, v tem primeru se označi kot „compression“,
                           
                        
                              —
                           
                           
                              posodobitev vrednotenja pogodbe, v tem primeru se opredeli kot „valuation update“,
                           
                        
                              —
                           
                           
                              vse ostale spremembe poročila, v tem primeru se označijo kot „other“.
                           
                        
               
                   
               
            
                  59
               
               
                  Podrobnosti vrste dejanja
               
               
                  Kadar se polje 58 sporoči kot „other“, je treba v tem polju navesti podrobnosti takšne spremembe.
               
               
                   
               
            
         (1)  Glej stran 11 tega Uradnega lista.
      
         (2)  UL L 326, 8.12.2011, str. 1.